הליגה הלאומית נגד הלאום היהודי - אחינו
אפילו ארגון שחקני הכדורגל התגייס לעזרת הכדורגלנים שומרי השבת, ופרסם הודעה בה קרא לכלל הכדורגלנים להתגייס לעזרתם של הדתיים ושומרי המסורת. אבי איבגי, שוער מכבי הרצליה אף פרסם מכתב עצמאי, בו כתב לכלל השחקנים בליגה הלאומית: "תקשיבו חברים יקרים", כתב איבגי לכדורגלנים. "קיבלנו הודעה על כך שהולכים לשחק ביום שבת. אני מבקש מכל אחד ואחד, אם טיפה איכפת לו מכל יהודי ויהודי ואם חשובה לו השבת הקדושה, והדבר החשוב ביותר הוא הקדוש ברוך הוא שכולנו מאמינים בו, אפילו הרחוק ביותר בעם ישראל – אנא מכם, אני רוצה לארגן כבר מחר פגישה דחופה בעניין הזה שבה נוציא הודעה על הצעדים שאנו נוקטים בשביל למנוע את המשחקים בשבת. אנא מכם, תעזרו לי להילחם על העניין ולא לוותר”.
בהמשך פרסם שחקן הפועל עפולה גיא דיין פוסט נוקב בפייסבוק: "מדינת ישראל זו מדינת היהודים, אבל רק במדינה הזאת הכל מותר: הומואים ולסביות זה בסדר, זאת הבחירה שלהם. מחבל שבסך הכל רצח כמה יהודים חפים מפשע שובת רעב וכל המדינה לחוצה בשבילו, וכל הממשלה רוצה לעשות לו אווירון עם כפית של אוכל לפה שחס וחלילה לא ימות – זה בסדר".
"אבל להיות יהודי דתי ולשמור שבת – אוי ואבוי זה להשתגע, זה אסור. הכל חוץ מזה. אז אני אומר 'השם אחד ושמו אחד לעד', ורק הוא זה שיחליט מה יהיה ומתי ולא אף אחד מהבובות בטלוויזיה".